Cèylon

Sri Lanka inggih punika nagara pulo ing Asia Kidul, sakidul-wétaning India. Kutha krajané punika Sri jayawerdenapura kotte. Nagara pulo punika ambané 65.610 km2 lan gadhah padunung 22 yuta jiwa lan dados griyanipun kanggé akéh budaya, basa, lan ètnisitas. Nanging, ing Sri Lanka wonten kalih suku bangsa ingkang dominan. Tiyang Sinhala minangka mayoritas populasi nagari punika, dipun-iringi déning tiyang Tamil, ingkang minangka klompok minoritas ageng lan fokus ing sisih lor Sri Lanka; kalih kelompok punika gadhah peran wigati ing sajarah pulo punika. Kelompok sanès ingkang sampun suwé nggadahi sejarah kalebet Moors, Tamil India, Burgher, Melayu, Cina, lan Weda.

Sri Lanka punika satunggaling negara berkembang, ngelaraken peringkat kaping 73 ing Indeks Pembangunan Manungsa. Punika negara Asia Kidul ingkang paling dhuwur peringkaté babagan pembangunan lan gadhah pendapatan per kapita ingkang kaping pindho dhuwuré ing Asia Kidul. Nanging, krisis ekonomi ingkang lumampah sampun ngasilaken ambrukipun mata uang, nambahipun inflasi, lan krisis kemanusiaan amargi kakurangan bahan pokok ingkang parah. Ugi ndadèkaké ngamukipun demonstrasi jalanan, kanthi warga suksès mènta supados Presiden lan Pamaréntahan mundur. Nagari punika ugi gadhah sajarah panjang babagan panglibatan kaliyan kelompok-kelompok internasional modhèren: punika satunggaling anggota pendhiri SAARC lan anggota Pasarékatan Bangsa-Bangsa, Pasarékatan Bangsa-Bangsa Komanwel, G77 lan Gerakan Non-Blok.

Kategori:Sri Lanka
Sitiran